Rīgā

07.11.2017. Nr.2.6-3/2436

**Valsts kancelejai**

*Par Ministru kabineta sēdes protokollēmuma projektu „Par Ministru kabineta 2015.gada 28.jūlija sēdes protokollēmuma (prot. Nr.36 27**.§) „Noteikumu projekts „Grozījumi Ministru kabineta 2004.gada 8.marta noteikumos Nr.127 „Rīgas vēsturiskā centra saglabāšanas un aizsardzības noteikumi””” 2.punktā dotā uzdevuma izpildes termiņa pagarināšanu”*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu „Par Ministru kabineta 2015.gada 28.jūlija sēdes protokollēmuma (prot. Nr.36 27.§) „Noteikumu projekts „Grozījumi Ministru kabineta 2004.gada 8.marta noteikumos Nr.127 „Rīgas vēsturiskā centra saglabāšanas un aizsardzības noteikumi””” 2.punktā dotā uzdevuma izpildes termiņa pagarināšanu” (turpmāk – Projekts).

|  |  |
| --- | --- |
| Iesniegšanas pamatojums | Projekts sagatavots, pamatojoties uz Ministru kabineta 2015.gada 28.jūlija sēdes protokollēmuma (prot. Nr.36 27.§) „Noteikumu projekts „Grozījumi Ministru kabineta 2004.gada 8.marta noteikumos Nr.127 „Rīgas vēsturiskā centra saglabāšanas un aizsardzības noteikumi”” 2.punktā Kultūras ministrijai doto uzdevumu sagatavot un kultūras ministram līdz 2016.gada 30.decembrim iesniegt noteiktā kārtībā izskatīšanai Ministru kabinetā tiesību akta projektu par grozījumiem Rīgas vēsturiskā centra saglabāšanu un aizsardzību reglamentējošos normatīvos aktos, ņemot vērā teritorijas attīstības plānošanas aktuālo regulējumu. Saskaņā ar Ministru kabineta 2017.gada 31.janvāra sēdes protokollēmumu (prot. Nr.5 10.§) „Par Ministru kabineta 2015.gada 28.jūlija sēdes protokollēmuma (prot. Nr.36 27.§) „Noteikumu projekts „Grozījumi Ministru kabineta 2004.gada 8.marta noteikumos Nr.127 „Rīgas vēsturiskā centra saglabāšanas un aizsardzības noteikumi””” 2.punktā dotā uzdevuma izpildi” minētā uzdevuma termiņš tika pagarināts līdz 2017.gada 1.novembrim.  Uzdevums attiecināms uz Ministru kabineta noteikumu projekta „Grozījumi Ministru kabineta 2004.gada 8.marta noteikumos Nr.127 „Rīgas vēsturiskā centra saglabāšanas un aizsardzības noteikumi”” izstrādi (turpmāk – MK noteikumu projekts), kas izdodams saskaņā ar Rīgas vēsturiskā centra saglabāšanas un aizsardzības likuma 7.pantu.  Saeima 2017.gada 27.aprīlī pieņēma likumu „Grozījumi Rīgas vēsturiskā centra saglabāšanas un aizsardzības likumā”, kas stājās spēkā 2017.gada 1.jūnijā, saskaņā ar kuru nodrošināta Rīgas vēsturiskā centra saglabāšanas un aizsardzības likuma normu saskaņošana ar teritorijas attīstības plānošanas aktuālo regulējumu, līdz ar to ir nepieciešami attiecīgi grozījumi Ministru kabineta 2004.gada 8.marta noteikumos Nr.127 „Rīgas vēsturiskā centra saglabāšanas un aizsardzības noteikumi” (turpmāk – MK noteikumi Nr.127).  MK noteikumu projektu ir nepieciešams izstrādāt saistībā ar Teritorijas attīstības plānošanas likuma 1.pantā noteikto, ka **vietējās pašvaldības teritorijas plānojums** ir vietējās pašvaldības ilgtermiņa teritorijas attīstības plānošanas dokuments, kurā noteiktas prasības teritorijas izmantošanai un apbūvei, tajā skaitā funkcionālais zonējums, publiskā infrastruktūra, teritorijas izmantošanas un apbūves noteikumi, kā arī citi teritorijas izmantošanas nosacījumi un kuru izstrādā administratīvajai teritorijai vai tās daļai. Savukārt **lokālplānojums** ir vietējās pašvaldības ilgtermiņa teritorijas attīstības plānošanas dokuments, kuru izstrādā republikas pilsētas daļai, novada pilsētai vai tās daļai, ciemam vai tā daļai vai lauku teritorijas daļai kāda plānošanas uzdevuma risināšanai vai teritorijas plānojuma detalizēšanai vai grozīšanai. No minētā izriet, ka Rīgas vēsturiskā centra un tā aizsardzības zonas teritorijas plānojums ir izstrādāts galvaspilsētas teritorijas daļai – UNESCO Pasaules kultūras un dabas mantojuma vietas „Rīgas vēsturiskais centrs” (aizsardzības Nr.852) teritorijai un tā aizsardzības zonai, kā arī valsts nozīmes pilsētbūvniecības pieminekļa „Rīgas pilsētas vēsturiskais centrs” (aizsardzības Nr.7442) teritorijai. Tas detalizē Rīgas kā galvaspilsētas teritorijas plānojumu iepriekš minētajās teritorijās, lai nodrošinātu kultūras mantojuma saglabāšanu un turpmāko attīstību. Ņemot vērā minēto, MK noteikumu Nr.127 tekstā jāprecizē teritorijas plānojuma lietojums.  MK noteikumu projekts šobrīd ir izstrādes procesā. Ņemot vērā MK noteikumu projektam nepieciešamo saskaņošanas laiku, Projekts paredz pagarināt Ministru kabineta 2015.gada 28.jūlija sēdes protokollēmuma (prot. Nr.36 27.§) „Noteikumu projekts „Grozījumi Ministru kabineta 2004.gada 8.marta noteikumos Nr.127 „Rīgas vēsturiskā centra saglabāšanas un aizsardzības noteikumi””” 2.punktā dotā uzdevuma izpildes termiņu līdz 2018.gada 1.jūnijam. |
| Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.1.apakšpunktu Ministru kabineta sēdes protokollēmuma projektu par Ministru kabineta sēdes protokollēmumā ministrijai vai citai institūcijai dotā uzdevuma izpildi Valsts sekretāru sanāksmē nav nepieciešams izsludināt. |
| Informācija par saskaņojumiem | Nav attiecināms. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Valsts kultūras pieminekļu aizsardzības inspekcijas vadītāja vietniece Vivita Vīksna. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Nav |

Pielikumā:  Ministru kabineta sēdes protokollēmuma projekts „Par Ministru kabineta 2015.gada 28.jūlija sēdes protokollēmuma (prot. Nr.36 27.§) „Noteikumu projekts „Grozījumi Ministru kabineta 2004.gada 8.marta noteikumos Nr.127 „Rīgas vēsturiskā centra saglabāšanas un aizsardzības noteikumi””” 2.punktā dotā uzdevuma izpildes termiņa pagarināšanu” (KMProt\_061117\_RVC) uz 1 lp.

Kultūras ministre D.Melbārde

Vīksna 67228505

[Vivita.Viksna@mantojums.lv](mailto:Vivita.Viksna@mantojums.lv)